Engelse - Wikipedia
Hierdie artikel handel oor die etniese groep. Vir die taal, sien Engels.
ca. 75–100 miljoen
Verenigde Koninkryk 37,6 miljoen in Engeland en Wallis
Verenigde State 25–50 miljoen
Australië 7,2 miljoen
Kanada 6,6 miljoen
Nieu-Seeland 44 000–282 000
Tradisioneel Anglikanisme, maar ook afgeskeidene en afvalliges, sowel as ander Protestante; ook Rooms-Katolieke; andere gelowe.
Ander Germaanse volke; Bretonners, Iere, Skotte, Walliesers; Anglo-Afrikane; Anglo-Iere
Die Engelse (Engels: English of English people) is 'n Germaanse nasie en etniese groep inheems aan Engeland wat Engels as moedertaal praat. Die Engelse identiteit is van vroeë Middeleeuse oorsprong, wanneer hulle in Oud-Engels as Angelcynn ("familie van die Engele") bekend was. Engeland is een van die vier lande van die Verenigde Koninkryk en Engelse mense in Engeland is Britse burgers. Hul etnoniem is afgelei van die Angele, een van die Germaanse volke wat omtrent die 5de eeu n.C. na Groot-Brittanje migreer het.
Histories gesien is die Engelse bevolking afstammelinge van 'n paar volke — die vroeë Keltiese Bretonners en die Germaanse stamme wat hulle in Brittanje as gevolg van die onttrekking van die Romeine gevestig het, insluitende die Angele, Sakse, Jute en Friese. Gesamentlik bekend as die Anglosakse, het hulle gestig wat later as Engeland (van Oud-Engels Englaland) bekend geword het, saam met die latere Dene, Normandiërs en andere groepe. Met die Acts of Union 1707 is die Koninkryk van Engeland deur die Koninkryk van Groot-Brittanje opgevolg. Deur die jare heen het die Engelse gewoontes en identiteit redelik nou in lyn met die Britse gewoontes en identiteit in die algemeen geword.
Vandag het baie Engelse mense onlangse voorsate uit ander dele van die Verenigde Koninkryk, terwyl sommige ook afstammelinge van meer onlangse immigrante uit andere Europese lande en van die Britse Statebond is.
Die Engelse is die oorsprong van die Engelse taal, die Westminster-stelsel, die Gemenereg en talle groot sportsoorte soos krieket, sokker, rugby en tennis. Hierdie en ander Engelse kulturele eienskappe het wêreldwyd versprei, deels as gevolg van die voormalige Britse Ryk, deels as migrasie.
↑ (en) 2011 England and Wales census
↑ (en) 2010 ACS Ancestry estimates
↑ (en) US Census 1980
↑ (en) 2011 Australian Census
↑ (en) 2006 Canadian Census
↑ (en) 2006 New Zealand census
↑ (en) 1996 New Zealand census
↑ (en) "Online Etymology Dictionary". Etymonline.com. Besoek op 8 Julie 2011.
↑ (en) "Act of Union 1707". parliament.uk. Besoek op 26 Augustus 2010.
↑ (en) The fa 1863-2013.
Wikimedia Commons het meer media in die kategorie Engelse.
Wikiwoordeboek het 'n inskrywing vir Engelse.
Ontsluit van "https://af.bywiki.com/w/index.php?title=Engelse&oldid=1632218"
Etniese groepe in Australië
Etniese groepe in Kanada
Etniese groepe in Nieu-Seeland
Etniese groepe in die Verenigde Koninkryk
Etniese groepe in die Verenigde State van Amerika